
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 169 


29 Αυγούστου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

222. Προϋποθέσεις ίδρυσης και λειτουργίας Κέντρων 
Αιμοδοσίας και Σταθμών Αιμοδοσίας Α' και Β'τά- 

ξης. ι 

223. Ρύθμιση θεμάτων μεταθέσεων αστυνομικού προ¬ 

σωπικού κατά τροποποίηση διατάξεων του Π.Δ. 
69/1997. 2 


224. Καθορισμός των όρων και προϋποθέσεων για τη 
λειτουργία συνεργείων συντήρησης και επισκευ¬ 
ής αυτοκινήτων, μοτοσυκλετών και μοτοποδηλά¬ 
των που λειτουργούσαν ή λειτούργησαν διακε¬ 
κομμένα ή μόνο επί ορισμένο χρονικό διάστημα 
πριν την 25.2.1988, καθώς και της διαδικασίας χο¬ 
ρήγησης άδειας λειτουργίας ορισμένου χρόνου 
των συνεργείων αυτών. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 222 
Προϋποθέσεις ίδρυσης και λειτουργίας Κέντρων Αιμοδο¬ 
σίας και Σταθμών Αιμοδοσίας Α' και Β'τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 5 παρ. 3 και 11 παρ. 2 του 
Ν. 1820/88 «Αιμοδοσία» (ΦΕΚ Α' 261). 

2. Την αριθμ. ΔΥ3α/οικ. 878/4.10.96 άρθρ. 2 (ΦΕΚ 
924/8.10.96 τ.Β') κοινή απόφαση του Πρωθυπουργού και 
Υπουργού Υγείας και Πρόνοιας, «ανάθεση αρμοδιοτήτων 
στους Υφυπουργούς Υγείας και Πρόνοιας». 

3. Την αριθμ. 1107147/1239/006Α/4.10.96 (ΦΕΚ 922/96 
τ.Β') κοινή απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

4. Την αριθμ. ΔΙΔΚ/Φ.44.1/21566/10.10.96 (ΦΕΚ 932/96 
τ.Β') κοινή απόφαση του Πρωθυπουργού και Υπουργού Ε¬ 
σωτερικών, Δημ. Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερι¬ 


κών, Δημόσιας Διοίκησης και Αποκέντρωσης». 

5. Τα υπ’ αριθμ. 11/15.3.91, 13/16.4.91, 22/4.12.91, 
26/24.3.1992, 39/19.2.93, 47/2.9.93, 59/16.9.94 και 
66/14.7.1995 πρακτικά της Επιτροπής Αιμοδοσίας του 
ΚΕ.Σ.Υ. 

6. Την γνώμη του Κεντρικού Συμβουλίου Υγείας, όπως 
διατυπώνεται στις υπ’ αριθμ. 12/87η ολομ. 5.9.91,27/93η 
ολομ./13.5.1992, 16/103η ολομ. 19.11.93, 8/119η ολομ. 
21.12.95 και 9/120η ολομ. 25.1.96 και την υπ’ αριθμ. 
3099/20.10.92 απόφαση της εκτελεστικής επιτροπής αυ¬ 
τού. 

7. Τις διατάξεις του άρθρου 27 του Ν. 2081/92 (ΦΕΚ 154 
τ.Α'), με τις οποίες προσετέθη στο Ν. 1558/85 νέο άρθρο 
29Α, όπως αυτό αντικαταστάθηκε με το άρθρο 1 παρ. 2α 
του Ν. 2469/97 (ΦΕΚ 38 τ.Α') και το γεγονός ότι, από την ε¬ 
φαρμογή των διατάξεων του παρόντος Π.Δ/τος θα προ- 
κληθεί δαπάνη σε βάρος του Προϋπολογισμού των Νομι¬ 
κών Προσώπων Δημοσίου Δικαίου, το ύψοςτης οποίας θα 
ανέλθει εφάπαξ συνολικά για όλες τις Υπηρεσίες Αιμοδο¬ 
σίας (90 Υπηρεσίες Αιμοδοσίας σε όλη τη χώρα) στα 
300.000.000 δρχ. περίπου, για επέκταση και αναμόρφω¬ 
ση των χώρων των λειτουργουσών Υπηρ. Αιμοδοσίας που 
δεν διαθέτουν τους χώρους που ορίζει το παρόν Π.Δ/γμα 
και οι οποίοι θα πρέπει να παραχωρηθούν στις Αιμοδοσίες 
από ήδη υπάρχοντες χώρους των Νοσοκομείων που στε¬ 
γάζονται οι Υπηρεσίες Αιμοδοσίας. 

Για το έτος 1997 θα προκληθεί δαπάνη περίπου 
100.000.000 δρχ., η οποία θα καλυφθεί από το Φ.210 ΚΑΕ 
1213 του Υπουργείου μας. 

Η υπόλοιπη δαπάνη θα επιμερισθεί στα επόμενα 2 έτη 
1998 και 1999 και θα καλυφθεί από πιστώσεις που θα προ- 
βλεφθούν στον Προϋπολογισμό του Υπουργείου Υγείας 
και Πρόνοιας για επιχορήγηση των Νοσηλευτικών Ιδρυ¬ 
μάτων για το σκοπό αυτό. 

8. Τιςδιατάξειςτηςπαρ.3του άρθρου 22του Ν. 2362/95 
(ΦΕΚ 247 τ.Α'). 

9. Την αριθμ. 266/12.6.97 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού Υ¬ 
γείας και Πρόνοιας και των Υφυπουργών Εσωτερικών, 
Δημ. Διοίκησης και Αποκέντρωσης και Οικονομικών, απο¬ 
φασίζουμε: 

Άρθρο 1 

1. Η άδεια ίδρυσης και λειτουργίας Κέντρου ή Σταθμού 
Αιμοδοσίας Α' και Β'τάξης χορηγείται με απόφαση του Υ- 

πουργού Υγείας & Πρόνοιας, μετά από εισήγηση της Επι¬ 
τροπής Αιμοδοσίας και γνώμη του ΚΕ.Σ.Υ. στα πάσης (ρύ¬ 
σεως Νοσηλευτικά Ιδρύματα, δημοσίου και ιδιωτικού δι¬ 
καίου, τα οποία δεν αποβλέπουν στον πόρισμά κέρδρους 
από τη διάθεση του αίματος. 

2. Ανάκληση ή μεταβολή της άδειας λειτουργίας μπορεί 
να γίνει μετά από εισήγηση της Επιτροπής Αιμοδοσίας, σε 
περίπτωση που διαπιστωθούν ή μη τήρηση ή παραλείψεις 
στους κανόνες λειτουργίας ή σε λόγους οργανωτικών ε¬ 
πιλογών. 

3. Τα Κέντρα και οι Σταθμοί Αιμοδοσίας φέρουν την ε¬ 
πωνυμία της έδρας αυτών ή του Νοσηλευτικού Ιδρύματος 
στο οποίο στεγάζονται. 

4. Το έργο των Κέντρων και Σταθμών Αιμοδοσίας ορίζε¬ 
ται από τις διατάξεις του Ν. 1820/88. 

Άρθρο 2 

Για τη χορήγηση άδειας ίδρυσης και λειτουργίας Κέ¬ 
ντρου ή Σταθμού Αιμοδοσίας απαιτείται υποβολή πρότα¬ 
σης από το Δ.Σ/λιο του Νοσ/μείου στην καθ’ ύλην αρμόδια 
Διεύθυνση του Υπουργείου Υγείας και Πρόνοιας, συνο- 
δευόμενη από τα εξής δικαιολογητικά. 

α) Στοιχεία που ν’ αποδεικνύουντηνπροβλεπόμενη μη¬ 
νιαία κίνηση αιμοληψιών και 

β) Σχεδιάγραμμα κατόψεως του χώρου στον οποίο 
πρόκειται να εγκατασταθεί το Κέντρο ή ο Σταθμός Αιμο¬ 
δοσίας. 

γ) Προβλεπόμενος ή διαθέσιμος εξοπλισμός. 

Άρθρο 3 

1. Πριν από την έναρξη λειτουργίας Κέντρου ή Σταθμού 
Αιμοδοσίας διενεργείται, έπειτα από αίτηση του ενδιαφε¬ 
ρομένου ιδρύματος, Επιθεώρηση από Επιτροπή, η οποία 
αποτελείται από τον Προϊστάμενο της αρμόδιας Διεύθυν¬ 
σης του Υπουργείου Υγείας και Πρόνοιας, από ένανΔιευ- 
θυντή Κέντρου Αιμοδοσίας και από έναν Υγειονολόγο Μη¬ 
χανικό ή Μηχανολόγο - Ηλεκτρολόγο ή Ηλεκτρονικό, που 
ορίζονται με απόφαση του Υπουργού. 

2. Η Επιτροπή ελέγχει: 

α) Την καταλληλότητα των χώρων του Κέντρου ή του 
Σταθμού Αιμοδοσίας. 

β) Την ύπαρξη του υπό των διατάξεων του παρόντος 
διατάγματος προβλεπομένου προσωπικού. 

γ) Την ύπαρξη των υπό των διατάξεων του παρόντος 
διατάγματος προβλεπομένων οργάνων, μηχανημάτων 
και σκευών, των απαραιτήτων δια την εύρυθμο λειτουργία 
του Κέντρου ή του Σταθμού Αιμοδοσίας και υποβάλλει 
την σχετική έκθεσή της στην αρμόδια Διεύθυνση του Υ¬ 
πουργείου Υγείας και Πρόνοιας, το οποίο με βάση αυτή 
εκδίδει την σχετική απόφαση, μετά την κοινοποίηση της 
οποίας αρχίζει η λειτουργία του Κέντρου ή του Σταθμού 
Αιμοδοσίας. 

Άρθρο 4 

α) Κέντρα Αιμοδοσίας λειτουργούν ως τμήματα των νο¬ 
σοκομείων του Ε.Σ.Υ. και λοιπών νοσηλευτικών ιδρυμά¬ 
των, σε κάθε υγειονομική περιφέρεια της χώρας. 

Σε υγειονομικές περιφέρειες που έχουν πληθυσμό άνω 
του 1.000.000, μπορούν να λειτουργούν περισσότερα Κέ¬ 
ντρα σε αναλογία ενός Κέντρου ανά 1.000.000 περίπου ε¬ 
ξυπηρετούμενου πληθυσμού. 

β) Σταθμοί Αιμοδοσίας Α' Τάξης λειτουργούν ως τμή¬ 
ματα σε Νοσοκομεία που έχουν πάνω από 5.000 αιμολη¬ 
ψίες ετησίως, υπολογιζομένων επί πιθανής κινήσεως ε¬ 


νός εξαμήνου, ή όπου η λειτουργία τους επιβάλλεται λό¬ 
γω της χωροταξικής τους θέσεως. 

γ) Σταθμοί Β' τάξεως λειτουργούν ως τμήματα σε όλα 
τα Νοσοκομεία, που πραγματοποιούν πάνω από 1.500 με¬ 
ταγγίσεις το χρόνο ή όπου η λειτουργία τους επιβάλλεται 
λόγω χωροταξικής θέσεως, ανεξαρτήτως αριθμού πραγ- 
ματοποιουμένων μεταγγέσεων. 

δ) Σταθμοί Β'τάξεως, που δεν πραγματοποιούν αιμολη¬ 
ψίες, ιδρύονται μόνο όπου οι χωροταξικές συνθήκες το ε¬ 
πιβάλλουν. 

Άρθρο 5 

Οι σταθμοί Αιμοδοσίας υπάγονται για εποπτεία και επι¬ 
στημονικό έλεγχο, σε ένα από τα Κέντρα Αιμοδοσίας της 
Χώρας, που ορίζονται με απόφαση του Υπουργού Υγείας 
και Πρόνοιας. Οι Σταθμοί απευθύνονται σ’ αυτά, για κάθε 
επιστημονικό ζήτημα ή έρευνα συμβάματος ή ανοσοποί¬ 
ησης, για την προώθηση της εθελοντικής αιμοδοσίας 
στην περιοχή και για την εφαρμογή νέων τεχνικών αιμο¬ 
ληψίας, κλασματοποίηση του αίματος και εργαστηριακού 
ελέγχου. Στα κέντρα και στους σταθμούς αιμοδοσίας θα 
διενεργείται έλεγχος μία φορά το χρόνο και εκτάκτως ο¬ 
σάκις ανακύπτει πρόβλημα, για την εξασφάλιση υψηλής 
ποιότητας και αξιοποίησης του αίματος και των παραγώ- 
γωντου. 

Ο έλεγχος των Σταθμών Αιμοδοσίας θα διενεργείται α¬ 
πό τους Δ/ντέςτων Κέντρων Αιμοδοσίας, με τους οποίους 
οι Σταθμοί αυτοί είναι συνδεδεμένοι για εποπτεία και επι¬ 
στημονικό έλεγχο και από έναν εκπρόσωπο της καθ’ ύλην 
αρμόδιας υπηρεσίας του Υπουργείου Υγείας και Πρόνοι¬ 
ας. 

Ο έλεγχος των Κέντρων Αιμοδοσίας θα πραγματοποιεί¬ 
ται από την Επιτροπή του άρθρου 3 του παρόντος δια¬ 
τάγματος. 

Άρθρο 6 

Τα Κέντρα Αιμοδοσίας, για να ανταποκρίνονται στην α¬ 
ποστολή τους, όπως αυτή καθορίζεται από τις διατάξεις 
τηςπαραγρ. 1 περ. Α'του άρθρου 6 του Ν. 1820/88, πρέ¬ 
πει να διαθέτουν α) χώρους συνολικής επιφάνειας πεντα- 
κοσίων έως χιλίων διακοσίων τετρ. μέτρων (500 - 1200 
μ2), ανάλογα με το επιτελούμενο έργο, κατανεμημένους 
ως εξής: 

1. Αίθουσα αναμονής δοτών 

2. Αίθουσα υποδοχής και καταγραφής δοτών 

3. Αίθουσα εξετάσεως δοτών με χώρους για εργαστη¬ 
ριακή και κλινική εξέταση αιμοδοτών. 

4. νν.Ο. αιμοδοτών. 

5. Αίθουσα αιμοληψιών με 6 - 8 κλίνες αιμοληψίας. 

6. Αίθουσα αφαίρεσης (αιμοπεταλιο-πλασμαφαίρεση) 
και αποχωρισμός περιφερειακών, προγονικών κυττάρων. 

7. Αίθουσα ανανήψεως και κυλικείο αιμοδοτών. 

8. Γραμματεία - Μηχανοργάνωση - Γραφείο επισκε- 
πτριών. 

9. Αίθουσα μεταγγίσεων. 

10. Χώρος ψυγείων σταθερός θερμοκρασίας 4° Ο και 
ψυκτικός θάλαμος. 

11. Αίθουσα κρυοβιολογίας (καταψύξεις -30, -90, -180 

Ο¬ 
Ι 2. Χώρος παραλαβής δειγμάτων αίματος. 

13. Χώρος παράδοσης αίματος. 

14. Αίθουσα παρασκευής παραγώγων. 

15. Εργαστήριο ομάδων αίματος και Συμβατότητας. 

16. Εργαστήριο ορολογικών εξετάσεων 

17. Εργαστήριο Ανοσοαιματολογίας 

18. Ερευνητικό Εργαστήριο 

19. Ειδικά Εργαστήρια (ΗΙΑ, αιμόσταση, κ.α.) 

20. Χώρος συσκευασίας και αποστολής αίματος καιπα- 
ραγώγων 

21. Αίθουσα καθαρισμού αντικειμένων και αποστείρω¬ 
σης 

22. Αποθήκες Υλικού Αιμοδοσίας 

23. Αποθήκη διαφωτιστικού υλικού Αιμοδοτών 

24. Χώρος για αρχείο του Κέντρου 

25. Γραφείο Διευθυντού 

26. Γραφείο Επιμελητών Α' 

27. Γ ραφείο Επιμελητών Β' και λοιπών Επιστημόνων 

28. Γ ραφείο Προϊσταμένης 

29. Κυλικείο Προσωπικού 

30. νν.Ο. Προσωπικού 

31. Αίθουσα Διδασκαλίας 

32. Αποδυτήρια Προσωπικού 

33. Δυνατότητα Στάθμευσης αυτοκινήτων κινητών μο¬ 


νάδων Αιμοληψίας, 
β) τον εξής υλικοτεχνικό εξοπλισμό: 

Κλίνες Αιμοληψίας (6-8) 

Αιμοσφαιρινόμετρο και 2 φυγόκεντρες 
μικροαιματοκρίταυ αυτόματοι αναλυτές 
αιματολογικών εξετάσεων (1 -2) 

Αυτόματο μηχάνημα προσδιορσιμού ομάδων 
αίματος (1) 

Επιτραπέζιες φυγόκεντροι ορολογικών 
σωληνάριων (2-8) 

Αυτόματες φυγόκεντροι εκτέλεσης δοκιμασίας (2-4) 
Ρεζοσκόπια 

Υδατόλουτρα ορολογικών εξετάσεων (2-5) 

Κλίβανος επωαστικός (2) 

Κλίβανος ξηράς αποστείρωσης (1) 

Μικροσκόπια διοφθάλμια κοινά (2-4) 

Μικροσκόπιο ερευνητικό (1) 

Ψυκτικές φυγόκεντροι διαχωρισμού μονάδων 
αίματος στα επιμέρους στοιχεία τους (2-4) 

Ι_ΑΜ!ΝΑΒΡΟΙ_θνν (1) 

Ψυγεία συντήρησης αίματος 4°0 με κατα¬ 
γραφικό και συναγερμό (2-5) 

Καταψύκτες -35° Ο με καταγραφικό και 
συναγερμό (2-4) 

Ταχυκαταψύκτης πλάσματος -90° Ο (1-2) 

Αυτόματα μηχανήματα κατάλληλα για ΕΙΙ5Α 
& ννΕΒΤΕΡΝ ΒΙΟΤ για έλεγχο μεταδιδομένων με 
το αίμα νοσημάτων (1-3) 

Κοινά ψυγεία 4° Ο συντήρησης αντιδραστηρίων 
και υλικών (2-4) 

Ανακινητήρες αιμοπεταλίων (1-2) 

Μηχανήματα για κυτταροαφαίρεση - 
πλασμαφαίρεση (1-4) 

Αυτόματο αναλυτή παραμέτρων του αίματος (1) 
Λουτρά ηλεκτροφόρησης (1-4) 

Αυτόματα πλυντήρια δοκιμαστικών σωληνάριων (2-3) 

Συμπιεστής πλάσματος (2-8) 

ΟΟΜΡϋΤΕΒ με 4 τουλάχιστον περιφερειακά ΡΟ (1) 
Αυτοκίνητα αιμοληψίας (1-4) 

Φορητές κλίνες αιμοληψίας (10-15) 

Φορητά ψυγεία μεταφοράς αίματος (10-15) 


Ανάλογα με την εξειδίκευση στους τομείς της ανοσο- 
αιματολογίας καί της ιατρικής των μεταγγίσεων: 

Μηχανήματα αυτομάτου προσδιορισμού παραμέτρων 


αιμόστασης (1-3) 

Μηχ/τα μελέτης συσσώρευσης αιμοπεταλίων (1) 
Μικροσκόπια φθορισμού (1) 

Μικροσκόπια με ανεστραμμένους φακούς (1) 

Μηχανήματα μελέτης ΡΟΡ (1) 

Ρυθμιζόμενη κατάψυξη για κατάψυξη μυελού 
οστών (1) 

Μηχανήματα κυτταρομετρίας ροής (1) 

Βαθεία κατάψυξη -60° έως -90°Ο με καταγραφικό 
και συναγερμό (1-5) 

Ψυκτικός θάλαμος (1-2) 

Αυτόματος αναλυτής βιοχημικών εξετάσεων (1-2) 

Συσκευές ηλεκτροφόρησης πλασμάτων 
αιμοσφαιρίνης (1-2) 

Συσκευές χρωματογραφίας (1 -2) 


γ) Το προσωπικό των Κέντρων Αιμοδοσίας καθορίζεται 
ως εξής: 

Επιστημονικό Προσωπικό: 

α) 1 Διευθυντής 

β) 2 - 4 Επιμελητές Α' 

γ) 3 - 6 Επιμελητές Β' 

δ) 3 Θέσεις ειδικευομένων 

ε) 1 - 2 γιατροί κινητού συνεργ. 

στ) 2 - 3 Βιολόγοι ή κλινικοί Χημικοί ή Βιοχημικοί 

Νοσηλευτικό: 

1 Προϊσταμένη Νοσηλεύτρια 
15-22 Νοσηλεύτριες 

2 - 4 Νοσηλεύτριες κινητού συνεργείου 
4 Επισκέπτριες Υγείας 
Παράίατρικό: 

10-15 τουλάχιστον Τεχνολόγοι Ιατρικών Εργαστηρίων 
Διοικητικό: 

3 - 4 Άτομα 
Βοηθητικό: 

3 - 4 Καθαρίστριες 
2 Εργάτες 
Τεχνικό Προσωπικό: 

1 Ηλεκτρολόγος και 
1 Οδηγός για κάθε αυτοκίνητο. 

Άρθρο 7. 

Οι Σταθμοί Αιμοδοσίας Α' Τάξεως για να ανταποκρίνο- 
νται στην αποστολή τους, όπως αυτή καθορίζεται από τις 
διατάξεις της παραγρ. 1 εδ. Β' του άρθρου 6 του Ν. 
1820/88, πρέπει να διαθέτουν: 

α) χώρους συνολικής επιφάνειας διακοσίων - διακοσίων 
πενήντατετρ. μέτρων (200 - 250 μ 2 ), οι οποίοι θα κατανέ- 
μονται ως εξής: 

1. Αίθουσα αναμονής δοτών 

2. Αίθουσα υποδοχής και καταγραφής δοτών 

3. Αίθουσα εξετάσεων δοτών με χώρους για κλινική και 
εργαστηριακή εξέταση αιμοδοτών 

4. νν.Ο. αιμοδοτών και προσωπικού 

5. Αίθουσα αιμοληψιών με 3 κλίνες αιμοληψίας 

6. Αίθουσα αφαίρεσης (αιμοπετάλιο - Πλασμαφαίρε- 
σης) και αποχωρισμός περιφερειακών προγονικών κυτ¬ 
τάρων 

7. Αίθουσα ανανήψεως και κυλικείο αιμοδοτών 

8. Χώρος παραλαβής δειγμάτων παράδοσης αίματος 

9. Χώρος ψυγείων 4° Ο και καταψύξεως σταθερός θερ¬ 
μοκρασίας 

10. Αίθουσα παρασκευής παραγώγων 

11. Εργαστήριο συμβατότητας και ομάδων αίματος 

12. Εργαστήριο ορολογικό για εξέταση μεταδιδόμενων 
με το αίμα νοσημάτων, 

13. Εργαστήριο Ανοσοαιματολογίας και ποιοτικού ε¬ 
λέγχου του αίματος 

14. Αίθουσα καθαρισμού αντικειμένων και αποστείρω¬ 
σης 

15. Αποθήκη υλικού 

16. Γραφείο Διευθυντού 

17. Γ ραφείο Επιμελητών 

18. Γραφείο Προϊσταμένης 

19. Γραμματεία - Αρχείο 

β) Τον εξής υλικοτεχνικό εξοπλισμό: 

- Κλίνες Αιμοληψίας 1 - 3 

- Αιμοσφαιρινόμέτρο ή φυγόκεντρο 

μικροαιματοκρίτου 1 - 2 

- Επιτραπέζιες φυγόκεντροι 

ορολογικών σωληνάριων 2 - 4 

- Αυτόματες φυγόκεντροι εκτέλεσης 


δοκιμασίας ΟΟΟΜΒ3 1 - 2 

- Ρεζοσκόπια 

- Υδατόλουτρα ορολογικών εξετάσεων 2 - 3 

- Κλίβανος επωαστικός 1 

- Κλίβανος αποστείρωσης 1 

- Μικροσκόπια κοινά διοφθάλμια 1 - 2 

- Ψυκτικοί φυγόκεντροι διαχωρισμού μονάδων 

αίματος στα επιμέρους στοιχεία τους 1 - 2 

- Ψυγεία συντήρησης αίματος 4° Ο 

με καταγραφικό και συναγερμό 2-3 

- Καταψύκτης -35° Ο με καταγραφικό 

και συναγερμό 1 - 2 

- Αυτόματο μηχάνημα με ΕϋδΑ 1 - 2 

- Κοινά ψυγεία 4° Ο 1-3 


- Μηχανήματα για κυτταροαφαίρεση - πλασμα- 

φαίρεση όπου αυτό ενδείκνυται για τις ανάγκες 
του Νοσοκομείου 1 

- Αυτόματο πλυντήριο δοκιμαστικών σωληνάριων 1 


- Συμπιεστές πλάσματος 1 - 2 

- Φορητές κλίνες αιμοληψίας 5 - 7 

- Φορητά ψυγεία συντήρησης αίματος 5 - 7 

- Ανακινητήρες αιμοπεταλίων (1) 1 


- Βαθεία κατάψυξη -60° Ο έως 90° με καταγραφικό 1 
γ) Το κατωτέρω προσωπικό αιμοδοσίας: 

Ιατρικό: 

1 Διευθυντής 

1 - 2 Επιμελητές Α' 

2 - 3 Επιμελητές Β' 

Νοσηλευτικό: 

1 Προϊσταμένη 

8-15 Νοσηλεύτριες ΤΕ (από τις οποίες 
2 Επισκέπτριες) 

Παραϊατρικό: 

4 - 8 Τεχνολόγοι Ιατρικών Εργαστηρίων 

Διοικητικό: 

1 - 2 Άτομα 

Βοηθητικό: 

2 Καθαρίστριες 
1 Εργάτης 

1 Οδηγός εάν διαθέτει αυτ/το 
Κινητό Συνεργείο Αιμοληψιών 

Αρθρο 8 

Σταθμοί Β' Τάξης που πραγματοποιούν αιμοληψίες για 


να ανταποκρίνονται στην αποστολή τους, όπως αυτή κα¬ 
θορίζεται από τις διατάξεις της παρ. 1 περ. Γ του άρθρου 
6 του Ν. 1820/88, πρέπει να διαθέτουν: α) χώρους συνο¬ 
λικής επιφάνειας εξήντα (60) μ 2 τουλάχιστον, κατανεμη¬ 
μένους ως εξής: 

1. Αίθουσα εξέτασης αιμοδοτών και αιμοληψιών 

2. Εργαστήριο ορολογικών εξετάσεων και ανοσοαιμα- 
τολογίας 

3. Εργαστήριο Συμβατότητας και ομάδων αίματος 

4. Αίθουσα καθαρισμού αντικειμένων και αποστείρω¬ 
σης 

5. Γραφείο Ιατρών 

6. Γραφείο Προσωπικού 

7. νν.Ο. Αιμοδοτών και Προσωπικού 

Για τους Σταθμούς Β' τάξης που δεν πραγματοποιούν 
αιμοληψίες δεν απαιτούνται οι χώροι οι υπ’ αριθμ. 1 & 2. 

β) Τον κατωτέρω υλικοτεχνικό εξοπλισμό: 


1. Επιτραπέζια φυγόκεντρο ορολογικών 

σωληνάριων 1 

2. Αυτόματος φυγόκεντρος εκτέλεσης 

δοκιμασίας ΟΟΟΜΒδ 1 

3. Ρεζοσκόπια 

4. Υδατόλουτρο ορολογικών εξετάσεων 1 -2 

5. Κλίβανος αποστείρωσης 1 

6. Μικροσκόπιο κοινό διοφθάλμιο 1 - 2 

7. Ψυγείο συντήρησης αίματος 4° Ο 

με καταγραφικό και συναγερμό 1 - 2 

8. Καταψύκτη -35° Ο με καταγραφικό και 

συναγερμό 1 

9. Κοινό ψυγείο 4° Ο 1-2 

10. Κλίνη αιμοληψίας 1 - 2 

11. Αιμοσφαιρινόμετρο ή φυγόκεντρο 

μικροαιματοκρίτη 1 

12. Ψυκτική φυγόκεντρος διαχωρισμού μονάδων 

αίματος στα επιμέρους στοιχεία τους 1 

13. Αυτόματο μηχάνημα ΕϋδΑ 1 

14. Συμπιεστές πλάσματος 1 - 2 


Για τους Σταθμούς Β' τάξης που δεν πραγματοποιούν 
αιμοληψίες δεν χρειάζονται τα υπ’ αρ. 10 έως και 14 μη¬ 
χανήματα. 

γ) Προσωπικό Αιμοδοσίας Σταθμών Β' Τάξης: 

(I) Για τους Σταθμούς Αιμοδοσίας Β'Τάξεως που πραγ¬ 
ματοποιούν αιμοληψίες: 

Ιατρικό: 

1 Διευθυντής 

1 Επιμελητής Α' ή Β' ανάλογα με την κίνηση 

του Νοσ/μείου (οπωσδήποτε όμως ένας 
δεύτερος γιατρός εκτός από τον Διευθυντή) 

Νοσηλευτικό: 

3 - 4 Νοσηλεύτριες 

Παραϊατρικό: 

1 - 2 Τεχνολόγοι Ιατρικών Εργαστηρίων 
ή Παρασκευαστές 

Βοηθητικό: 

1 Καθαρίστρια 

(II) Για τους Σταθμούς Β' Τάξεωςπου δεν πραγματοποι¬ 
ούν αιμοληψίες: 

Ιατρικό: 

1 Επιμελητής Α'ή Β' 

Νοσηλευτικό: 

1-2 Νοσηλεύτριες 

Παραϊατρικό: 

1 - 2 Παρασκευαστές ανάλογα με την κίνηση 

Βοηθητικό: 

1 Καθαρίστρια 

Αρθρο 9 

1. Οι Υπηρεσίες Αιμοδοσίας, που ήδη λειτουργούν, υ- 
ποχρεούνται να προσαρμοσθούν στις διατάξεις του πα¬ 
ρόντος Π. Δ/τος, εντός προθεσμίας 2 ετών από την δημο¬ 
σίευσή του, της προθεσμίας αυτής δυναμένης να παρα- 
ταθεί με απόφαση του Υπουργού Υγείας και Πρόνοιας. 
Άρθρο 10 

Καταργούμενες διατάξεις. 

Οι διατάξεις του Β. Δ/τος 772/61 «περί των προϋποθέ¬ 
σεων ίδρυσης και λειτουργίας Κέντρων Αιμοδοσίας, 
Σταθμών Αιμοδοσίας ή Νοσ/κών Υπηρεσιών Αιμοδοσίας», 
καθώς και κάθε άλλη διάταξη αντίθετη με τις διατάξεις 
του παρόντος Π. Δ/τος, καταργούνται. 

Τη δημοσίευση και εκτέλεση του παρόντος Π. Δ/τος α¬ 
ναθέτουμε στον Υπουργό Υγείας και Πρόνοιας. 

Αθήνα, 26 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΝ. ΜΑΝΤΕΛΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 223 (2 ) 

Ρύθμιση θεμάτων μεταθέσεων αστυνομικού προσωπικού 
κατά τροποποίηση διατάξεων του Π.Δ. 69/1997 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 · Τις διατάξεις του άρθρου 11 παράγραφος 1 εδάφ. στ' 
και θ'του Ν. 1481/1984 (Α' -152) «Οργανισμός Υπουργεί¬ 
ου Δημόσιας Τάξης», όπως αντικαταστάθηκε με το άρθρο 
1 παρ. 1 του Ν. 1590/1986 (Α'49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (Α' - 137), όπως προ¬ 
στέθηκε με το άρθρο 27 του Ν. 2081/1992 (Α' - 154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'-38). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την υπ’ αριθμ. 390/1997 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

Η παράγραφος 2του άρθρου 27του Π.Δ. 69/1997 (Α'- 
62) αντικαθίσταται ως εξής: 

«2. Οι προαχθέντες κατόπιν εξετάσεων στο βαθμό του 
αρχιφύλακα κατά το έτος 1997 παραμένουν στις υπηρε¬ 
σίες που ανήκουν οργανικά πριν τη δημοσίευση του πα¬ 
ρόντος διατάγματος και δεν εφαρμόζονται γι' αυτούς πε¬ 


ραιτέρω οι διατάξεις της παρ. 5 του άρθρου 14 του ίδιου 
διατάγματος. Όσοι από αυτούς ανήκουν οργανικά σε Α¬ 
στυνομικούς Σταθμούς ή Αστυνομικά Φυλάκια, όπου υ¬ 
πηρετούν ως διοικητές Ανθυπαστυνόμοι ή αρχαιότεροι ο- 
μοιόβαθμοίτους μετατίθενται υποχρεωτικά σε άλλη Υπη¬ 
ρεσία της ίδιας περιοχής μετάθεσης, βάσει υπηρεσιακών 
και κοινωνικών κριτηρίων». 

Άρθρο 2. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 27 Αυγούστου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 224 (3 ) 

Καθορισμός των όρων και προϋποθέσεων για τη λειτουρ¬ 
γία συνεργείων συντήρησης και επισκευής αυτοκινή¬ 
των, μοτοσικλετών και μοτοποδηλάτων που λειτουρ¬ 
γούσαν ή λειτούργησαν διακεκομμένα ή μόνο επί ορι¬ 
σμένο χρονικό διάστημα πριντην 25.2.1988, καθώς και 
της διαδικασίας χορήγησης άδειας λειτουργίας ορι¬ 
σμένου χρόνου των συνεργείων αυτών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του δεύτερου εδαφίου της παραγρά¬ 
φου 2 του άρθρου 6 του Ν. 1575/1985 «προϋποθέσεις ά¬ 
σκησης του επαγγέλματος του τεχνίτη αυτοκινήτων, μο¬ 
τοσικλετών και μοτοποδηλάτων και όροι λειτουργίας των 
συνεργείων των οχημάτων αυτών» (Α' 207), όπως τροπο¬ 
ποιήθηκε με το άρθρο 20 του Ν. 2289/1995 (Α' 27) και το 
άρθρο 1 του Ν. 2465/1997 (Α' 28). 

2. Τις διατάξεις του άρθρου 29Ατου Ν. 1558/1985, ό¬ 
πως προσετέθη με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2α του Ν. 
2469/1997 (Α'38). 

3. Την υπ’ αριθ. 566/26.9.1996 κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «Καθορισμός αρμοδιοτήτωντου Υφυπουργού Μετα¬ 
φορών και Επικοινωνιών» (Β' 910). 

4. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Πεδίο εφαρμογής 

Στις διατάξεις του παρόντος υπάγονται τα συνεργεία 
αυτοκινήτων, μοτοσικλετών και μοτοποδηλάτων που λει¬ 
τουργούσαν ή λειτούργησαν διακεκομμένα ή μόνο επί ο¬ 
ρισμένο χρονικό διάστημα πριν την 25η Φεβρουάριου 
1988. 

Τα συνεργεία αυτάγια νατύχουντης άδειας ορισμένου 
χρόνου διάρκειας 5 (πέντε) ετών θα πρέπει να πληρούν 
τιςπροϋποθέσειςτου άρθρου 2του παρόντος και επιπλέ¬ 
ον: 

1. να έχουν προσωρινή άδεια λειτουργίας από τη Διεύ¬ 
θυνση Μεταφορών και Επικοινωνιών της οικείας Νομαρ¬ 
χιακής Αυτοδιοίκησης ή να έχουν καταθέσει δικαιολογη- 
τικά για τη χορήγησή της 

2. ή να έχουν τύχει άδειας εγκαταστάσεως ή λειτουρ¬ 
γίας ή και απαλλαγής από τις αρμόδιες υπηρεσίες των οι¬ 
κείων Νομαρχιών (Διευθύνσεις Βιομηχανίας) 

3. ή οι εκμεταλλευτές τους να έχουν εφοδιαστεί με δή¬ 
λωση έναρξης επιτηδεύματος από την αρμόδια Δημόσια 
Οικονομική Υπηρεσία σε χρόνο προγενέστερο της 25ης 
Φεβρουάριου 1988 και να είναι εγγεγραμμένοι στο Οικείο 
Βιοτεχνικό Επιμελητήριο. 

Στις πιο πάνω περιπτώσεις υπάγονται και συνεργεία 
που λειτουργούσαν πριν την 25η Φεβρουάριου 1988 και 
ακολούθως μετεγκατεστάθησαν για λόγους ανωτέρας 
βίας στον ίδιο ή όμορο Δήμο ή Κοινότητα αλλά μέσα στα 
διοικητικά όρια της Επαρχίας, στην οποία ανήκει ο υπόψη 
Δήμος ή Κοινότητα. 

Άρθρο 2 

Όροι και προϋποθέσεις 

1. Συνεργεία του άρθρου 1 του παρόντος τα οποία δεν 
είναι δυνατό να προσαρμοστούν στις διατάξεις του ΠΔ 
78/1988 (Α' 34) όπως τροποποιήθηκε με το ΠΔ 416/1991 
(Α' 152) και το ΠΔ 38/1996 (Α' 26) και νατύχουν αδείας λει¬ 
τουργίας αορίστου χρόνου, μπορούν να εφοδιαστούν μέ¬ 
χρι την 31.12.1997 με άδεια ορισμένου χρόνου, εφόσον 
πληρούνται οι παρακάτω προϋποθέσεις: 

α) Να μην υπόκεινται στις απαγορεύσεις του άρθρου 1, 
παρ. 2, εδ. α), γ), δ) και ε), του ΠΔ 78/1988 όπως τροπο¬ 
ποιήθηκε με το άρθρο 1 του ΠΔ 38/1996. 

β) Να είναι εφοδιασμένα με αποδεικτικό στοιχείο από το 
οποίο να προκύπτει η έναρξη λειτουργίας συνεργείου 
στην υπόψη θέση σε χρόνο προγενέστερο της 25ης Φε¬ 
βρουάριου 1988. Ως αποδεικτικά στοιχεία θεωρούνται τα 
αναφερόμενα στο άρθρο 1 του παρόντος. 

Σε περίπτωση που κατά το διάστημα από 25.2.1988 μέ¬ 
χρι την ημερομηνία υποβολής της αίτησης άλλαξε ο εκ¬ 
μεταλλευτής του συνεργείου, θα πρέπει να υποβληθούν 
αντίστοιχα αποδεικτικά στοιχεία όπως στο προηγούμενο 
εδάφιο, από τα οποία να αποδεικνύεται ότι το υπόψη συ¬ 
νεργείο λειτούργησε πριντην 25η Φεβρουάριου 1988 και 
βεβαίωση Δημόσια Οικονομική Υπηρεσία ή αντίστοιχες 
θεωρημένες φορολογικές δηλώσεις από τις οποίες να 
προκύπτει η αλλαγή εκμεταλλευτή. 

γ) Να υποβάλουν σχετική αίτηση με άλατα απαραίτητα 
δικαιολογητικά της παραγράφου 1 του άρθρου 3 του πα¬ 
ρόντος το αργότερο εντός τριών (3) μηνών από της δη- 
μοσιεύσεως του παρόντος. 

2. Για την εφαρμογή της προηγούμενης πραγράφου, 
διατάξεις του Π.Δ/τος 78/1988 όπως τροποποιήθηκε με 
τα ΠΔ 416/1991 και 38/1996, στις οποίες δεν είναι απα¬ 
ραίτητη η προσαρμογή, είναι οι εξής: 
α) Αρθρο 1, παρ. 1, περιπτώσεις β) και γ) 
β) Αρθρο 2, παρ. 1 
γ) Αρθρο 7, παρ 1,3 και 5 
δ) Αρθρο 11, παρ. 1 δεύτερο εδάφιο 
ε) Αρθρο 13. 

Άρθρο 3 

Διαδικασία χορήγησης αδείας λειτουργίας 
1. Για τη χορήγηση της παραπάνω αδείας ορισμένου 
χρόνου, θαπρέπειοεκμεταλλευτήςτου συνεργείου να υ¬ 


ποβάλει το αργότερο εντός τριμήνου από τη δημοσίευση 
του παρόντος, σχετική αίτηση συνοδευόμενη από τα κα¬ 
τωτέρω δικαιολογητικά: 

α) Γραμμάτιο κατάθεσης στο Δημόσιο Ταμείο οκτώ χι¬ 
λιάδων (8.000) δραχμών. 

β) Τοπογραφικό σχεδιάγραμμα της περιοχής, σε δύο α¬ 
ντίτυπα, υπό κλίμακα 1:500, στο οποίο θα καταγράφεται 
έκταση σε απόσταση 50 μέτρων από τα όρια του συνερ¬ 
γείου, εκτός των συνεργείων της παραγράφου 14του άρ¬ 
θρου 13 του ΠΔ 78/1988 για τα οποία η απόσταση θα είναι 
150 μέτρα και θα σημειώνεται η οικοδομική και ρυμοτομι¬ 
κή γραμμή καθώς επίσης και η θέση του κτιρίου του συ¬ 
νεργείου με τα πλάτη των οδών (πεζοδρομίων και οδο¬ 
στρωμάτων), το είδος των γειτονικών κτισμάτων και χώ¬ 
ρων και ιδιαίτερα, τυχόν υπάρχοντες ορατοί 
αρχαιολογικοί χώροι, ιστορικοί τόποι ή μνημεία, νοσηλευ¬ 
τικά ιδρύματα, εκκλησίες, σχολεία και πρατήρια υγρών 
καυσίμων ή υγραερίου, βρεφονηπιακοί σταθμοί ή γηρο¬ 
κομεία. 

γ) Αρχιτεκτονικά σχέδια του κτιρίου συνεργείου, σε δύο 
αντίτυπα, σε κλίμακα 1:50 (ή 1:100 σε περίπτωση μεγά¬ 
λων συνεργείων) που να εμφανίζουν: 

ι) τις κατόψεις όλων των επιπέδων των χώρων εργασίας 
του συνεργείου, με όλα τα στοιχείατους και τους βοηθη¬ 
τικούς χώρους, τη θέση των κεκλιμένων επιπέδων με τη 
διαστασιολόγησή τους (πλάτη, κλίσεις, ακτίνα καμπυλό¬ 
τητας κλπ), όλες τις μηχανολογικές εγκαταστάσεις και τη 
θέση των μηχανημάτων, την ηλεκτρική εγκατάσταση (πί¬ 
νακας και θέση φωτιστικών σωμάτων), υπάρχουσες τά¬ 
φρους επιθεώρησης και τυχόν συστήματα αποχέτευσης 
δαπέδου καθώς και υπόμνημα με πλήρη εμβαδομέτρηση 
των χώρων. 

ιι) Ενδεικτική τομή όπου θα εμφαίνονταιτα ύψη των χώ¬ 
ρων, η κλίση των ραμπών και η θέση των δαπέδων σε σχέ¬ 
ση με τη στάθμη του πεζοδρομίου και του περιβάλλοντος 
χώρου. 

δ) Σε περίπτωση παρέκκλισης από τις διατάξεις του άρ¬ 
θρου 13 του ΠΔ 78/1988, μελέτη εργονομικής λειτουργι¬ 
κότητας του συνεργείου η οποία υποβάλλεται σε δύο α¬ 
ντίτυπα, με καθορισμό θέσεων εργασίας υπογραφόμενη 
από διπλωματούχο μηχανικό ή τεχνολόγο μηχανικό. 

ε) Σε περίπτωση παρέκκλισης από τις διατάξεις των άρ¬ 
θρων 2, παρ. 1, δεύτερο εδάφιο 7, παρ. 1,3,5 και 11 παρ. 
1β του ΠΔ 78/1988, αιτιολογική έκθεση δυνατότητας λει¬ 
τουργίας του συνεργείου σε ότι αφορά τα ύψη των χώ¬ 
ρων, Τις κλίσεις, τα πλάτη και ακτίνες καμπυλότητας ανό¬ 
δων - καθόδων του συνεργείου, υποβαλλόμενη σε δύο α¬ 
ντίτυπα και υπογραφόμενη από διπλ/χο μηχανικό ή 
τεχνολόγο μηχανικό. 

στ) Τεχνική έκθεση σε δύο αντίτυπα, υπογραφόμενη α¬ 
πό τον κατά νόμο υπεύθυνο που συνέταξε τη μελέτη και 
στην οποία να περιγράφονται λεπτομερώς η κατασκευή 
του κτιρίου, και οι εντός αυτού μηχανολογικές εγκατα¬ 
στάσεις και συσκευές. 

ζ) Υπεύθυνη δήλωση, του αρ -' )θυ 8 του Ν. 1599/1986 
Διπλωματούχου Μηχανικού ή ϊεχνολόγου Μηχανικού, 
στην οποία να δηλώνεται ότι ο εκπεμπόμενος συνολικά 
θόρυβος θα είναι μικρότερος από τα ανώτατα όρια που 
καθορίζονται στο άρθρο 2, παρ. 5, του ΠΔ 1180/1981 
(293Α) ή από άλλες σχετικές διατάξεις. Ειδικότερα, για τα 
συνεργεία της παραγράφου 10 του άρθρου 13 του ΠΔ 
78/1988, υποβάλλεται μελέτη, υπογραφόμενη από τον 

κατά νόμο υπεύθυνο Διπλωματούχο Μηχανικό, ατην ο¬ 
ποία καταγράφεται η υφιστάμενη κατάσταση ακουστικού 
περιβάλλοντος, η στάθμη θορύβου και κραδασμών με και 
χωρίς τη λειτουργία του συνεργείου και προτείνονται συ¬ 
γκεκριμένα μέτρα αντιθορυβικής - αντικραδασμικής προ¬ 
στασίας με πλήρη τεχνικά χαρακτηριστικά και υπολογι¬ 
σμούς, ώστε να μην υπάρχει υπέρβαση στα όρια του ΠΔ 
1180/1981. 

η) Μελέτη σε δύο (2) αντίτυπα, υπογραφόμενη από τον 
κατά νόμο υπεύθυνο Διπλωματούχο Μηχανικό ή Τεχνο¬ 
λόγο Μηχανικό, των μηχανημάτων και αεραγωγών του ε- 
ξαερισμού στις αίθουσες εργασίας του συνεργείου κατά 
τα οριζόμενα στο άρθρο 9του ΠΔ 78/1988. Ειδικότερα για 
τα συνεργεία της παραγράφου 11 του άρθρου 13 του ΠΔ 
78/1988, απαιτείται μελέτη, υπογραφόμενη από τον κατά 
νόμο υπεύθυνο Διπλωματούχο Μηχανικό, η οποία να πε¬ 
ριγράφει το σύστημα προσαγωγής αέρα και το επιλεγό¬ 
μενο σύστημα αντιρρύπανσης σύμφωνα με τηνπαράγρα- 
φο 6 του άρθρου 9 του ανωτέρω Π.Δ. όπως αυτό το άρ¬ 
θρο έχει αντικατασταθεί με το άρθρο 8 του Π.Δ. 38/1996 
και από την οποία να προκύπτει ότι επιτυγχάνεται κατα¬ 
κράτηση των αερίων πτητικών ενώσεων (νθΟ) τουλάχι¬ 
στον στα ποσοστά που αναφέρονται στο ανωτέρω άρ¬ 
θρο. 

θ) Προϋπολονισμότης απαιτούμενης για τις παραπάνω 
εγκαταστάσεις δαπάνης, σε δύο (2) αντίτυπα υπογραφό- 
μενα από τον κατά νόμο υπεύθυνο διπλωματούχο Μηχα¬ 
νικό ή Τεχνολόγο Μηχανικό που συνέταξε τις μελέτες και 
από τον ενδιαφερόμενο. 

ι) Προκειμένου για συνεργείο που είναι εγκατεστημένο 
σε χώρους πολυκατοικίας, υπεύθυνη δήλωση του αιτού- 
ντος ότι δεν απαγορεύεται η λειτουργία συνεργείου από 
τον ισχύοντα κανονισμό της πολυκατοικίας. 

ια) Υπεύθυνη δήλωση διπλ/χου μηχανικού ή τεχνολό- 
γου μηχανικού ότι το συνεργείο δεν υπόκειται στις απα¬ 
γορεύσεις του άρθρου 1, παρ. 2, εδ. α), γ) και ε) του ΠΔ 
78/1988. 

ιβ) Υπεύθυνη δήλωση του άρθρου 8 του Ν. 1599/1986 
του αιτούντος ότι αυτός δεν υπάγεται στις στερήσεις του 
άρθρου 19 του Ν. 1763/1988 από αμετάκλητη καταδίκη 
για ανυποταξία ή λιποταξία. 

ιγ) Απόφαση έγκρισης περιβαλλοντικών όρων, σύμφω¬ 
να με τα οριζόμενα στην κοινή απόφαση 69269/5387/1990 
των Υπουργών Εσωτερικών, Εθνικής Οικονομίας, Γεωρ¬ 
γίας, Πολιτισμού, Εμπορικής Ναυτιλίας, Τουρισμού, Πε¬ 
ριβάλλοντος Χωροταξίας και Δημοσίων Έργων, Βιομηχα¬ 
νίας Ενέργειας και Τεχνολογίας και Μεταφορών και Επι¬ 
κοινωνιών (Β 678) επιφυλασσομένωντων διατάξεων της 
παραγράφου 9του άρθρου 4του Ν. 1650/1986. 

ιδ) Άδεια οικοδομής εφόσον υφίσταται ή νομαρχιακή α¬ 
πόφαση εξαίρεσης από κατεδάφιση. 

Σε οποιαδήποτε άλλη περίπτωση, απαιτούνται 

(ι) βεβαίωση της δασικής υπηρεσίας ότι δεν βρίσκεται 
σε δασική έκταση 

(ιι) βεβαίωση της αρχαιολογικής υπηρεσίας ότι δεν α- 
ντίκειται στον αρχαιολογικό νόμο και 

(ιιι) βεβαίωση του Δήμου ή Κοινότητας ότι δεν βρίσκεται 
σε κοινόχρηστο χώρο. 

ιε) Θεωρημένο φωτοαντίγραφο πτυχίου επισκευής αυ¬ 
τοκινήτων του ΝΔ 3100/1954 (Α' 254), ή άδειας άσκησης 


επαγγέλματος τεχνίτη αυτοκινήτων κατά τις διατάξεις 
του Ν. 1575/1985. Σε περίπτωση που ο εκμεταλλευτής 
του συνεργείου δεν είναι κάτοχος του προαναφερομένου 
πτυχίου ή αδείας, τότε προσκομίζεται το αντίστοιχο πτυ¬ 
χίο ή άδεια υπαλλήλου του συνεργείου, συνοδευόμενο α¬ 
πό το Δελτίο Αναγγελίας Προσλήψεως ή τη θεωρημένη 
κατάσταση του προσωπικού του συνεργείου. 

ιστ) Βεβαίωση της αρμόδιας πολεοδομικής υπηρεσίας 
ότι το συνεργείο βρίσκεται σε περιοχή όπου επιτρέπεται 
από τις ισχύουσες πολεοδομικές διατάξεις η λειτουργία 
συνεργείων. 

2. Μετά την υποβολή των δικαιολογητικών που αναφέ- 
ρονται στην προηγούμενη παράγραφο, η αρμόδια υπη¬ 
ρεσία προβαίνει στον έλεγχό τους και εφόσον αυτά πλη¬ 
ρούν τους όρους που καθορίζονται με τις διατάξεις του 
παρόντος, χορηγεί άδεια λειτουργίας του συνεργείου, με 
τις εγκαταστάσεις του, διάρκειας πέντε (5) ετών, που αρ¬ 
χίζει την 1η Ιανουάριου 1998 και λήγει την 31η Δεκεμβρί¬ 
ου 2002, υπό την προϋπόθεση προηγούμενης υποβολής 
των εξής συμπληρωματικών δικαιολογητικών: 

α) Αποδεικτικό κατάθεσης στο Τεχνικό Επιμελητήριο 
Ελλάδας (ΤΕΕ) ή στα Παραρτήματα αυτού ή την εξουσιο¬ 
δοτημένη από το ΤΕΕ Τράπεζα, της αμοιβής του συντά- 
ξαντος τη μελέτη Διπλωματούχου Μηχανικού ή Τεχνολό¬ 
γου Μηχανικού, κατά τη διαδικασία που ορίζεται στο από 
30/31.5.1956 ΒΔ (Α 134), όπως αυτό ισχύει. 

β) Αποδεικτικό κατάθεσης των από τις διατάξεις του ΑΝ 
2326/1940 (Α 145) του Ν. 546/1943 (Α 284) οριζομένων 
κρατήσεων υπέρ ΤΣΜΕΔΕ 2% και ΕΜΠ 1% επί της αμοι¬ 
βής του Διπλωματούχου Μηχανικού ή Τεχνολόγου Μηχα¬ 
νικού που συνέταξε τη μελέτη καθώς και υπέρ ΤΣΜΕΔΕ 
1 % και ΕΜΠ 0.5% επι του προϋπολογισμού δαπάνης των 
μηχανολογικών εγκαταστάσεων. 

Υ) Αποδεικτικό προκαταβολής στο Δημόσιο Ταμείο του 
φόρου επί της αμοιβής του κατά νόμο υπευθύνου τόσο 
για τη μελέτη όσο και για την επίβλεψη των εγκαταστάσε¬ 
ων του συνεργείου. 

δ) Πιστοποιητικό Πυρασφαλείας, σύμφωνα με τους ι- 
σχύοντες κανονισμούς, στην οποία αναγράφεται η χρονι¬ 
κή διάρκεια ισχύος της. Το πιστοποιητικό αυτό πρέπει να 
ανανεώνεται πριν από την ημερομηνία λήξεώς του από 
την Πυροσβεστική Υπηρεσία που το χορήγησε, με φρο¬ 
ντίδα του υπευθύνου του συνεργείου (εκμετάλλευσή). Α¬ 
ντί του πιστοποιητικού, αρκεί η κατάθεση σχετικής βεβαί¬ 
ωσης της οικείας Πυροσβεστικής Αρχής ότι ο ενδιαφερό¬ 
μενος έχει καταθέσει τα σχετικά δικαιολογητικά για την 
αρχική χορήγηση ή ανανέωση του ως άνω πιστοποιητι¬ 
κού. 

3. Αρμόδια για τη θεώρηση των σχετικών πινάκων αμοι¬ 
βής των Διπλωματούχων Μηχανικών ή Τεχνολόγων Μη¬ 
χανικών καθώς και για την έκδοση των σχετικών εντολών 
καταβολής των κρατήσεων που αναφέρονται στο εδάφιο 
β) της προηγούμενης παραγράφου, είναι το ΤΕΕ για τους 
νομούς όπου υπάρχουν Παραρτήματάτου, για δετούς υ¬ 
πόλοιπους νομούς, οι Διευθύνσεις Τεχνικών Υπηρεσιών 
των νομών. 

4. Προ της παρέλευσης της προθεσμίας ισχύος της ά¬ 
δειας ορισμένου χρόνου, ο ενδιαφερόμενος οφείλει να ε¬ 
φοδιαστεί με άδεια λειτουργίας αορίστου χρόνου σύμ¬ 
φωνα με τα άρθρα 15 κα 116 του ΠΔ 78/1988 όπως τροπο¬ 
ποιήθηκαν με τα ΠΔ 416/1991 και 38/1996. Σε αντίθετη 
περίπτωση, το συνεργείο σφραγίζεται σύμφωνα με τις 
διατάξεις του άρθρου 18 του ανωτέρω Π. Δ/τος. 

5. Επιτρέπεται η μετεγκατάσταση των συνεργείων που 
υπάγονται στις διατάξεις του παρόντος για λόγους ανώ¬ 
τερος βίας με τους πιο κάτω όρους και προϋποθέσεις: 

α) Η μετεγκατάσταση μπορεί να γίνει στον ίδιο ή όμορο 
Δήμο ή Κοινότητα. 

β) Π ρέπει να πληρούνται όλες οι προϋποθέσεις του άρ¬ 
θρου 2 του παρόντος και για τη νέα θέση του συνεργείου. 

Για τη χοργήγηση άδειας λειτουργίας ορισμένου χρό¬ 
νου, στις περιπτώσεις των συνεργείων αυτών, λόγω μετε¬ 
γκατάστασης, πρέπει ο ενδιαφερόμενος να υποβάλει όλα 
τα δικαιολογητικά των παραγράφων 1 και 2 του παρόντος 
άρθρου. 

Η παραπάνω άδεια λειτουργίας λόγω μετεγκατάστα¬ 
σης χορηγείται για το υπόλοιπο της ισχύ ος της παλαιάς α- 
δείας, ήτοι μέχρι τις 31.12.2002. Μετά τη λήξη της, ισχύ¬ 
ουν οι διατάξεις της παραγράφου 4 του παρόντος άρ¬ 
θρου. Η μετεγκατάσταση δεν είναι επιτρεπτή για τα 
συνεργεία της παραγράφου 14 του άρθρου 13 του ΠΔ 
78/1988. 

6. Σε περίπτωση που αλλάξει ο εκμεταλλευτής του συ¬ 
νεργείου, απαιτείται έκδοση αδείας λειτουργίας στο όνο¬ 
μα του νέου εκμεταλλευτή, η οποία ισχύει για τον υπολει- 


πόμενο χρόνο της παλαιάς αδείας. Για τη χορήγηση της 
αδείας αυτής, ο ενδιαφερόμενος υποβάλλει τα δικαιολο- 
γητικά που προβλέπονται στην παρ. 5 του άρθρου 16 του 
ΠΔ 78/1988 όπως ισχύει. 

Άρθρο 4 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. Από τη δημοσίευσή 
του, καταργείται κάθε προγενέστερη διάταξη που ρυθμί¬ 
ζει διαφορετικά τη διαδικασία χορήγησης αδειών λει¬ 
τουργίας ορισμένου χρόνου των συνεργείων που αποτε¬ 
λούν το αντικείμενο του παρόντος. 

Στον Υφυπουργό Μεταφορών και Επικοινωνιών, αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 27 Αυγούστου 1997 

